open-index/open-wikipedia-markdown huggingface dataset:
Сел роти

алт=A woman cooking sel roti in a traditional Nepalese wooden stove|мини| Жена подготвува сел роти на традиционален непалски дрвен шпорет
**Сел роти** е традиционално непалско слатко пржено тесто во облик на прстен, направено од оризово брашно. Најмногу се подготвува за време на Дашаин и Тихар, нашироко прославените хинду фестивали во Непал, како и регионите Дарџилинг, Калимпонг и Сиким во Индија. Јадењето е популарно низ Непал. Сел роти се прави од тесто од оризово брашно, вода, шеќер, џи и зачини кои потоа се пржат во масло за готвење.

## Потекло
Динеш Раџ Панта, професор на Непалски Санскритски Универзитет проценува дека ова јадење е старо повеќе од 800 години. Според Мадулика Даш, индиски колумнист за храна, јадењето било направено блуткаво пред многу години, без шеќер и зачини. Со текот на годините со мешање на различните етникуми на Непал, јадењето ја добило својата модерна форма. Даш, исто така, проценува дека сел роти можеби бил изменета форма на бабари, непалската палачинка од ориз. .

Тестото се истура со рака во форма на прстен во врело масло и се готви на средна топлина додека да добие светло кафена боја од двете страни. Две метални или дрвени стапчиња, секој од околу 30 цм долги, се користат за вртење на тестото додека се готви.

## Галерија

Податотека:Sel_roti,_Nepalese_food.jpg|алт=Sel roti| Сел роти
Податотека:DUIPIPA_LHOTELLINE.jpg|алт=Stacks of cooked sel roti| Сел роти
Податотека:Nepali_Cuisine.jpg|алт=Sel roti with various Nepalese curries and sweets| Сел роти со разни непалски јадења


## Поврзано

* Список на видови крофни

## Наводи

## Надворешни врски

* 
Категорија:Индиска кујна
Категорија:Крофни
Категорија:Непалска кујна
Диплес

**Диплес** или **Типлес** е грчки десерт од Пелопонез, направен од тенко тесто налик на лист. Тие се во суштина исти како ангелските крилја, освен што се потопуваат во сируп наместо да се служат суви.

Тестото се витка на долги, тенки ленти, се пржи на врело масло, и се потопува во сируп од шеќер или мед. Диплес можат да се направат во различни форми, од кои најзастапени се машничките и спиралите. Диплес се типичен десерт на Пелопонез и се служат и на свадби и на новогодишни прослави.

Друга форма користи железен калап. Се прелива со сируп, мелени ореви и цимет.
Податотека:Diples.jpg|алт=Diples| Диплес
Податотека:Greek_diples.jpg|алт=Diples made on an iron mould dipped in batter and cooked in cooking oil| Диплес направени со железен калап.


## Поврзано

* Список на видови крофни

## Наводи

## Надворешни врски

* 
Категорија:Крофни
Категорија:Грчка кујна
Бамбалуни

**Бамбалуни** (арапски: بمبالوني), познат и како **бамбалони**, е слатка туниска крофна. Може да се направи дома или да се купи од продавници за брза храна. Се подготвува со тесто од брашно пропржено на масло. Бамбалуните се јадат посипани со шеќер или натопени со мед. Може да се јаде во секое време од денот. Тоа ја инспирирало крофната сфењ која е широко консумирана низ Магреб, која е позната и како сфинц во Либија.

## Галерија

Податотека:Bambaloni_2.jpg
Податотека:Balbalounii.jpg
Податотека:Bambalouni_07.JPG


## Поврзано
* Список на видови крофни

## Наводи

## Надворешни врски

* 
Категорија:Брза храна
Категорија:Крофни
Категорија:Арапска кујна
Категорија:Туниска кујна
Чанге-4

десно|мини|326x326px| Профил на мисијата

**Чанге 4** — кинеска вселенска сонда од серијата Чанге. Задачите на роверот (Јуту-2) на оваа мисија се геолошки и биолошки истражувања.

Нема екипаж. Лансирана е во декември 2018 година. Во средината на декември, тој влезе во орбитата на Месечината. На 3. јануари во 2019 година во 3:26 часот по средноевропско време, слета на далечната страна на Месечината, онаа што, поради синхронизираната ротација, никогаш не може да се види од Земјата. Кинеската сонда многу брзо ги испрати првите снимки на кои се гледа површината на Месечината. Местото за слетување беше веќе претходно одредено .

Чанге 4 го добил името по Чанге, кинеската божица на месечината .

## Наводи

## Надворешни врски
* Dnevnik.hr Мартина Чизмиќ / Нашиот простор: *Кинезите објавија нови фотографии од „чудната“ површина на темната страна на Месечината*, 20 септември 2019.

Категорија:Месечина
Категорија:Астронаутика
Пампушка

**Пампушка** е мала солена или слатка крофна типична за украинската кујна.

## Историја
Според Вилијам Покљобкин, технологијата за правење пампушки укажува на германската кујна, а овие крофни веројатно биле создадени од германски колонисти во Украина. Тие се рашириле низ земјата во втората половина на 19 век, и подоцна го достигнале статусот на украинско традиционално јадење.

## Во популарната култура
Од 2008 година, годишните фестивали на пампушки се организираат околу православниот Божиќ (во јануари) во Лавов. За време на фестивалот во 2012 година, бил поставен Гинисов светски рекорд со изградба на најголемиот мозаик на светот направен од крофни.

## Поврзано

* Список на видови крофни

## Наводи

## Надворешни врски

Категорија:Крофни
Категорија:Украинска кујна
ОУ „Единство“

**ОУ „Единство“** е име на разни основни училишта во Македонија наречени по југословенското мото братство и единство. Може да се однесува на следниве училишта:
* ОУ „Единство“ - Гостивар
* ОУ „Единство“ - Октиси

## Слично
* ОУ „Братство-Единство“
* ОУ „Братство“
ОУ „Мустафа Кемал Ататурк“

**ОУ „Мустафа Кемал Ататурк“** е име на разни основни училишта во Македонија наречени по по основачот на Турската Република, Мустафа Кемал Ататурк. Може да се однесува на следниве училишта:
* ОУ „Мустафа Кемал Ататурк“ - Гостивар
* ОУ „Мустафа Кемал Ататурк“ - Долно Количани
* ОУ „Мустафа Кемал Ататурк“ - Пласница
* ОУ „Мустафа Кемал Ататурк“ - Центар Жупа
ОУ „Димката Ангелов-Габерот“

**ОУ „Димката Ангелов-Габерот“** е име на разни основни училишта во Македонија наречени по македонскиот партизан Димката Ангелов Габерот. Може да се однесува на следниве училишта:
* ОУ „Димката Ангелов-Габерот“ - Ваташа
* ОУ „Димката Ангелов-Габерот“ - Кавадарци

## Слично
* ОУ „Димче Ангелов-Габерот“ - Демир Капија
Полицајска приказна (филм)

**„Полицајска приказна“** (*Flic Story*) — француски филм од 1977 година, во режија на Жак Дере (Jacques Deray), според сценариото на Алфонс Будар (Alphonse Boudard) и Жан-Клод Карие (Jean-Claude Carriere). Главните улоги ги толкуваат: Ален Делон, Жан-Луј Трентињан, Клодин Огер и Ренато Салватори. Филмот е снимен според вистинитата приказна за потерата по опасниот криминалец Емил Бусон, кој побегнал од затворот.

## Синопсис
Емил Бусон (го игра Трентињан), опасен криминалец, бега од затворот и три години успешно се крие од детективот Борниш (го игра Делон), така што систематски ги убива неговите поткажувачи. Меѓутоа, конечно, Бусон е фатен со помош на ситниот криминалец Пол. Во тој миг, Бусон има извршено над 100 грабежи и 30 убиства.

## Наводи

Категорија:Француски филмови
Категорија:Филмови од 1975 година
Категорија:Детективски филмови
Категорија:Филмови поврзани со убиства
Категорија:Филмови засновани на книги
Категорија:Криминалистички филмови
Категорија:Филмови на Жак Дере
Категорија:Филмови со Ален Делон
Категорија:Филмови со Клодин Огер
Категорија:Филмови со Ренато Салватори
Категорија:Филмови чие дејствие се одвива во Франција
Категорија:Филмови на француски јазик
Чандрајаан-3

**Чандрајаан-3** е трета мисија за истражување на Месечината на Индиската организација за вселенско истражување (ISRO). Се состои од лендер и  ровер *Pragyan*  сличен на Чандрајаан-2, но нема орбитер. Неговиот погонски модул се однесува како комуникациски релејен сателит. Погонскиот модул ја носи конфигурацијата на лендерот и роверот се додека леталото не биде во месечева орбита од 100 км.

Лансирањето на Чандрајаан-3 се случило на 14 јули 2023 година во 14:35 часот по индиско време , а месечевата инјекција од 100 км кружната поларна орбита била успешно завршена како дел од првата фаза. Лендерот и роверот се очекувало да слетаат во близина на јужниот пол на Месечината на 23-ти август 2023 година.

Лендерот и роверот слетале во близина на јужниот пол на Месечината на 23-ти август 2023 година. Спуштањето се случило истиот ден околу 17:45 часот по индиско време, а приземјувањето се случило исто така истиот ден околу 18:04 часот по индиско време, што ја прави Индија прва нација која успешно слетала вселенско летало во регионот на јужниот пол на Месечината.

Чандрајаан-3 било првото меко слетување во близина на јужниот пол на Месечината.

## Галерија

Податотека:Chandrayaan-3 Integrated Module - Views.webp|Чандрајаан 3 Интегриран модул - погледи
Податотека:Chandrayaan-3 Propulsion Module - Views.webp|Чандрајаан 3 Погонски модул
Податотека:Chandrayaan-3 Pragyan rover.png|Чандрајаан 3 Ровер
Податотека:LVM3 M4, Chandrayaan-3 - Launch vehicle lifting off from the Second Launch Pad (SLP) of SDSC-SHAR, Sriharikota 03.webp|Чандрајаан 3 Полетување


### Дизајн на роверот
* Дизајн со шест тркала
* Тежина од 26 килограми
* Опсег од 500 метри
* Научни инструменти вклучувајќи камери, спектрометри и бушалка
* Очекуван животен век од еден месечев ден (14 земјини денови)
* Комуникација со тимот за слетување и контрола во Индија

## Наводи

Категорија:Мисии до Месечината
Категорија:Слетувачи
CGI (графика)

мини|319x319пкс
 **CGI** (, преведено како *компјутерски генерирани слики* ) е примена на компјутерска графика за создавање или придонесување со слики во уметноста, во печатени медиуми, видео игри, филмови, телевизиски програми, кратки филмови, реклами, видео записи и симулатори. Визуелните сцени можат да бидат динамични или статични, можат да бидат дводимензионални (2D), иако терминот CGI најчесто се користи за 3D компјутерска графика, која се користи за создавање сцени или специјални ефекти во филмови и телевизија. Дополнително, употребата на 2D CGI често погрешно се нарекува „традиционална анимација“, обично кога не се користи наменски софтвер за анимација како Adobe Flash или Tune Boom; или CGI се црта рачно со помош на таблет и глушец.

Терминот „CGI анимација“ се однесува на динамично CGI претставување во форма на филм. Терминот виртуелен свет се однесува на интерактивни опкружувања базирани на агенти. Софтверот за компјутерска графика се користи за создавање на компјутерски генерирани слики за филмови итн. Достапноста на CGI софтверот и зголемените компјутерски брзини им овозможија на некој уметници и на малите компании да произведуваат професионални филмови, игри и дигитална уметност од сопствените компјутери. Ова доведе до интернет субкултура со своја група на глобално познати личности, снимки и технички речник. Еволуцијата на CGI довела до појава на виртуелна кинематографија во 1990-тите, кога движењето на симулациската камера не беше ограничено со законите на физиката.

Категорија:Специјални ефекти
Категорија:Визуелни ефекти
Категорија:Сметачка графика
Крсто Поле (логор)

**„Крсто Поле“** (, ) исто така познат по нејзиното турско име **„Ени Ќој“** (, ) — логор во истоименото село за време на втората светска војна. Создадено од тогашната фашистичка администрација во Бугарија со цел да ги ликвидирале противниците. Логор бил користен и за холокаустот против еврејското малцинство во Бугарија. Различни истакнати македонски партизани и активисти биле интернирани во логорот, меѓу најпознатите се Алексо Мартулков, Венко Марковски, Никола Вапцаров и Христо Калајџиев

Создаден е на 1 септември 1941 г. со исполнувањето на наредбата на тогашниот Министерски совет на Царство Бугарија, во документи логорот бил именуван како **Населба на** **Државна сигурност** **№ 2**. Тој е најголемиот бугарски концентрационен лого за тоа време, во пролетта 1943 година таму било документирано 1467 затвореници.

Во логорите власта претежно праќала дејци од БКП, ВМРО (Обединета) и други противници на власта на Богдан Филов. Логорот исто така имало улога во Холокаустот со нејзиното интернирање на лица од еврејско потекло. Според „*Кратка бугарска енциклопедија*“ издадена во 1966 г. интернираните биле поставени при крајно тешки услови на живот. Во том трети на „*Енциклопедија Бугарија*“ (1982 г.) се посочува, дека интернираните во логорот организирале и спроведувале политичка-просветна работа.

Затворениците во логорот биле поделени во групи по својата професија, некои од тие професии биле столарски и машинско-технички работилници, кројачки, чевларски, ѕидарски и сликарски, каменорез и други групи. Според историската негационистичка бугарска историографија логорот имало зеленчукова градина од 60 хектари, чиј производ се користи за исхрана на затворениците, тие исто така наведуваат дека имало амбуланта со 10 лекари и стоматолошка ординација. Во бугарски извор, заради нивното негирањето во учеството на холокаустот, наведуваат дека во логорот не загинал ни еден затвореник. Според други бугарски псевдоисторичари, во логорот поради особено тешките услови починал Стефан Миленков, секретар на Подрачниот комитет на РМС Благоевград..

## Наводи



Категорија:Концентрациони логори во Бугарија
Категорија:Холокауст во Бугарија
ОУ „Петар Поп Арсов“

**ОУ „Петар Поп Арсов“** е име на разни основни училишта во Македонија наречени по македонскиот национален деец, филолог и револуционер Петар Поп Арсов. Може да се однесува на следниве училишта:
* ОУ „Петар Поп Арсов“ - Богомила
* ОУ „Петар Поп Арсов“ - Карпош
Бабина Пољана

**Бабина Пољана** (поранешмо име *Турска Бабина Пољана*) е населено место во општината Трговиште, Пчињски Управен Округ, Србија. Според пописот од 2022 година имало 10 жители. Бабина Пољана било единствено село до 1878 година кога е разделено со српско-турска граница на Бабина Пољана во Врањско (Кнежевина Србија) и Бабина Пољана во Трговишко (Османско Царство). Од тогаш се води како посебна населба.

## Поврзано
* Бабина Пољана (Врање)
* Трговиште (Србија)
* Пчињски Управен Округ
* Јужна Србија

## Наводи

Категорија:Трговиште (Србија)
Категорија:Населени места во Јужна Србија
Категорија:Населени места во Вардарска Македонија
Класична економија

**Класична економија** (англиски: *Classical economics*) — период во развојот на економската наука кој претежни ги опфаќа британските економисти од крајот на 18 и од 19 век. Изразот „класични економисти“ го измисил Карл Маркс кој така ги нарекувал Давид Рикардо, Џејмс Мил и нивните претходници, т.е. основачите на економската наука која го достигнала врвот со творештвото на Рикардо. Џон Мејнард Кејнс во класичната школа ги вклучил и следбениците на Рикардо, т.е. оние кои го прифатиле неговото учење, како: Џон Стјуарт Мил, Алфред Маршал, Френсис Еџворт и Артур Сесил Пигу.

## Критика на класичната економија
Кејнс остро ја критикувал класичната економија, тврдејќи дека нејзините постулати се применливи само во посебен, но не и во општ случај при што посебниот случај не одговара на економската стварност во која живееме и поради тоа нејзиното учење е погрешно и штетно. Според Кејнс, класичната економија не ги проучува факторите што влијаат врз обемот на вработеноста, туку само распределбата при дадено ниво на вреботеност на производните ресурси. Кејнс тврди дека класичната економија лежи врз две основни поставки: прво, платата е еднаква на маргиналниот производ на трудот и второ, користа на платата при дадено ниво на вработеност е еднаква на штетноста од тој обем на труд. Овие две поставки заедно водат кон тоа класичната економија да ги признава само привремената и доброволната невработеност, но не и присилната невработеност. Кејнс истакнува дека Големата депресија е најочигледниот доказ за неточноста на поставките на класичната економија. Затоа, тој ги напаѓа двете основни поставки на класичната економија, тврдејќи дека понудата на труд не зависи само од реалната плата, туку и од номиналната плата. Оттука, според него, реалната плата не е прецизен показател на маргиналната штетност на трудот. Исто така, Кејнс го отфрла и тврдењето на класичната економија дека преговарањето меѓу работниците и претпријатијата ја определуваат реалната плата која, пак, секогаш обезбедува целосна вработеност, а таквото тврдење го нарекува фундаментално неразбирање на стварните економии во кои живееме. Во продолжение, Кејнс го отфрла и тврдењето на класичната економија дека производството секогаш создава своја побарувачка (т.е. Сејов закон) и тврди дека мотивите на потрошувачката и инвестиците не се толку просто поврзани.

## Наводи

Категорија:Економија
Берлинска крофна

мини| Крофните во подготовка
**Берлинска кфрофна, берлинер, берлинец** или **крапфен** е германска крофна со џем без централна дупка, направена од слатко тесто со квасец, пржена во сало или масло за јадење, со полнење со џем и обично покриена со шеќер во прав .

## Историја
Шеќерот бил многу скап до 16 век, а раните крофни обично биле полнети со солени филови како сирење, месо и печурки. Во 1485 година, првиот готвач на германски јазик што бил објавен во печатена форма го содржел првиот познат рецепт за крофна со џем, наречена *крапфтен,* направена од тесто со квасец, исполнета со џем, и пржена во сало. Не е познато дали овој рецепт бил на авторот или едноставно е запис на постоечка практика од тоа време.

## Подготовка
Тестото од квасец содржи многу јајца, млеко и путер. За класичната берлинска крофна од тестото се прават топки, се пржат во сало, при што се појавува карактеристичното светло испакнување, а потоа се полни со џем. Филот може да биде џем од малини, јагоди и цреши, а од горе се попрскува со шеќер или се става шеќерна глазура, понекогаш со вкус на рум. Денес филот обично се инјектира со голем шприц или кеса за пециво, откако тестото ќе се испржи како едно парче.

Денес, берлинската крофна може да се купи во текот на целата година, иако традиционално се јаде при славење на новогодишната ноќ (*Силвестер*), како и на карневалските празници. Вообичаена германска практична шега е тајно да ја наполните крофната со сенф наместо со џем, особено на 1-ви април, и да ги послужите заедно со вообичаените слатки крофни без да кажете никому.
лево|мини| Шарено украсени крофни со различни филови

## Урбана легенда на Џон Ф. Кенеди
Зборовите на Џон Ф. Кенеди „“ е стандарден германски за „Јас сум Берлинец“, што значи човек од Берлин. Споменато во романот на Лен Дејтон од 1983 година *Берлинска игра*, урбаната легенда вели дека поради неговата употреба на неопределен член **' **' е преведено како „берлинска крофна“, и дека населението во Берлин се забавувало со наводната грешка. Ова е неточно, доколку се изоставува **', значењето само малку се менува. Нормалната конвенција кога се наведува националноста или, на пример, ако се каже дека е од Берлин, би било да се изостави неопределениот член **'. Меѓутоа, Кенеди правилно го употребил неопределениот член овде за да ја нагласи својата врска со Берлин. Дополнително, зборот ** не се користи во Берлин за да се однесува на берлинската крофна, која едноставно таму се нарекува само крофна, и затоа ниту еден Берлинец не би го помешал зборот *Берлинец* со крофна. 

## Поврзано

* Германска кујна
* Список на видови крофни
* Пончки, традиционални полски крофни

## Наводи

Категорија:Германска кујна
Категорија:Култура на Берлин
Категорија:Крофни
Данска крофна

мини| Вообичаена верзија на печиво во Данска, Норвешка, Финска и Шведска.
**Данска крофна** или **данско печиво** е повеќеслојно, слатко печиво. Се смета дека некои техники на пекарство биле донесени во Данска од австриски пекари. Сепак, данскиот рецепт е различен од виенскиот.

Сепак, потеклото на пецивото не е јасно бидејќи се нарекува *копенхагенер* во Австрија и *винерброд* во Данска.

Данските колачи биле донесени во САД од страна на имигрантите, каде што често се прелиени со фил од овошје или крем сирење, а сега се популарни низ целиот свет.

## Состав
Данското печиво е направено од тесто од пченично брашно, млеко, јајца, шеќер, квасец и големи количества путер или маргарин.

Тестото од квасец се расукува тенко, се покрива со тенки парчиња путер помеѓу слоевите тесто, а потоа тестото се витка неколку пати, создавајќи 27 кори. Процесот на виткање, мачкање со путер се повторува повеќе пати за да се создаде повеќеслојно тесто кое станува воздушесто и крцкаво однадвор, но и богато со путер.

Путерот е традиционална маст што се користи во данското печиво, но во индустриското производство често се користат поевтини масти, како што е сончогледово масло.

## Историја
Потеклото на данското печиво често се припишува на штрајкот меѓу пекарските работници во Данска во 1850 година. Штрајкот ги натерал сопствениците на пекари да ангажираат работници од странство, меѓу кои и неколку австриски пекари, кои донесле нови рецепти за печиво. Австриското печиво набрзо станало популарно во Данска, а потоа данските пекари ги усвоиле австриските рецепти, приспособувајќи ги на нивните сопствени потреби и традиции со зголемување на количеството на јајца и маснотии, на пример. Овој развој резултирал со она што сега е познато како данско печиво.

## Поврзано
* Данска кујна
* Крофни
* Список на видови крофни

## Наводи

## Надворешни врски

* Дански колачи - основен рецепт - Дански бар за печиво некомерцијална едукативна интернет страница за готвење од Данска.
* БиБиСи дански колачи

Категорија:Шведска кујна
Категорија:Австриска кујна
Категорија:Данска кујна
Категорија:Крофни
Хам чим пенг

***Хам чим пенг*** исто така напишано ***хум чим пенг***, позната во Сингапур и Малезија како **хам џи пенг** или **хум џи пенг**,  е пржена шуплива крофна од кантонско потекло. Најчесто се јаде како храна за појадок, понекогаш се пржи посипана со сусам.

Постојат најмалку 3 вида на хам џи пенг - со леплив ориз, пет зачини во прав и паста од црвен грав.

Печивото се јаде низ Југоисточна Азија; познато е по разни локални имиња, вклучувајќи ги Индонезија и Виетнам.

## Поврзано

* Список на видови крофни
* Бење

## Наводи

Категорија:Статии со текст на упростен кинески
Категорија:Статии со текст на кинески
Категорија:Крофни
Категорија:Кантонска кујна
Гулгула

мини|Гулгули се често, но не секогаш тркалезни
мини|Слатки Гулгули
**Гулгула** е традиционално слатко направено во различни региони на Индија. Тоа е едно од најпопуларните слатки на пазарите, традиционално се прави за одредени свечени прилики во руралните области. Тие се вообичаени во Утар Прадеш,  Бихар, Пенџаб, Одиша, Харајана, Раџастан, а исто така се направени од прекуокеански Индијанци во Гвајана, Тринидад и Тобаго, Суринам, Јамајка, Маврициус, САД, Јужна Африка и Фиџи.

Тие се слични на топчести крофни од САД и се многу едноставни за правење. Обично се подготвуваат со пченично брашно, шеќер и повремено зачини (семките од анасон се вообичаени). Може да се користи јогурт, пулпа од банана, квасец или прашок за печиво. Се пржат на зејтин или ги путер исто како и крофните. На Карибите, се прават со употреба на презреани банани, се мешаат со брашно и зачини, а потоа се пржат.

## Историја
Гулгула првпат била спомната во Пасанаха Кариу (Паршванат Чарит) од Вибудх Шридар од 1132 година, напишано за време на владеењето на Томара во Делхи, непосредно пред воспоставувањето на краткото владеење Чаухан.

## Поврзано

* Адирасам е тамилска слатка крофна
* Гулаб џамун, брзо тесто на база на биволско млеко кое е длабоко пржено и плови во сладок сируп
* Имарти, пржено ферментирано тесто потопено во сируп со многу пресврти
* Џалеби, пржено ферментирано тесто потопено во сируп
* Малпуа, поврзано слатко кое е рамно и понекогаш се потопува во сируп
* Вадаи се солени прстени од тесто направени од леќа кои се популарни во Јужна Индија

## Наводи

Категорија:Крофни
Категорија:Индиска кујна
Вада (храна)

**Вада**, **вадаи**, **бара** или **бора** е категорија на солени пржени закуски од Индија. Вадите може различно да се опишат како прженици, котлети или кнедли. Вадите понекогаш се полнети со зеленчук и традиционално се служат со чатни и самбар (чорба од леќа).

Во Северна Индија и Пакистан, **Бала** е слична храна. Се продава во продавници и киосци; паста од боранија со зачини се додава, а потоа се пропржува. На крајот се украсуваат со јогурт, саунт чатни (сушен ѓумбир и сос од тамаринд) и зачини. Бала обично се служи ладна.

Различните видови вади се направени од различни состојки, почнувајќи од мешунки  во Јужна Индија; до компири во Махараштра. Тие често се служат како појадок или закуска, а се користат и во други прехранбени препарати.

десно|мини| Меду вада се пржи во масло

Податотека:Idli_and_Medu_Vada.JPG|алт=Idli and medu vada with sambar and coconut chutney| Идли и меду вада со самбар и кокос чатни
Податотека:Dahi_Vadas_(Dhai_Bhalla).JPG|алт=Dahi vada (vadas with yogurt and chaat masala)| Дахи вада (вада со јогурт и чаат масала)
Податотека:Vada_Pavs.jpg|алт=Vada pav from Mumbai| Вада пав од Мумбаи
Податотека:3_Vadas_stacked.jpg|алт=3 Vadas stacked| 3 вади наредени


## Видови

Податотека:PalakVada.jpg|алт=Palak Vada| Палак Вада
Податотека:Uzhunnu_vada.jpg|алт=Medu vada or uddina vada| Меду вада или удина вада
Податотека:Parippuvada_2011.jpg|алт=Masala vada or Paruppu Vada or 'aamai' tortoise vadai| Масала вада или Паруппу Вада или „аамаи“ желка вадаи
Податотека:Batata_Vada.jpg|алт=Batata Vada| Батата Вада
Податотека:Medur_Vada_2.jpg|алт=Maddur Vada| Мадур Вада
Податотека:Neem_Flower_Vada.jpg|алт=Neem Flower Vada| Неем цвет Вада
Податотека:Ulundu_vada.jpg|алт=ulundu vada| Улунду вада
Податотека:FOOD_Doubles_2.jpg|алт=A Trinidadian doubles that consist of two baras filled with curried channa| Тринидадски кои се состојат од две бари исполнети со кари
Податотека:Bhalla_Papri_Chaat_with_saunth_chutney.jpg|алт=Bhalla Papri chaat in dahi (yogurt) with Saunth chutney| *Бала папри чат* во јогурт со чатни
Податотека:Dadvada.jpg|алт=Dadvada| Дадвада


## Поврзано

* Акара
* Фалафел
* Список на видови крофни

## Наводи

Категорија:Крофни
Категорија:Индиска кујна
Крофна од компир

**Крофните од компири**, понекогаш наречени **Спаднат**, се вид крофна, обично слатка, направена со пире од компири или компиров скроб наместо брашно. Крофните од компир обично се полесни од крофните со целосно брашно и се подготвуваат на сличен начин како и другите крофни. Ланец на продавници Спаднат бил основан низ Соединетите Држави во 1930-тите пред да се намали на неколку десетици неодамна. Прженото тесто од сладок компир се јаде и во Источна Азија, вклучувајќи ја и најскапата крофна во светот Златната кристал убе, која чинела по 100 долари. Слично како крофните од брашно, крофните од компир често се јадат со кафе.

## Историја
Потеклото на крофните од компир е непознато. Рецепти се појавиле во американските весници уште во 1870-тите. Бил објавен рецепт во 1915 година во *Книга за готвење Фајв Роузес* во Канада и исто така во 1938 година во К*нига за готвење Глена Сноу*. Во доцните 1930-ти, Вернон Рудолф почнал да продава крофни од Криспи Крем, користејќи рецепт што содржи компири. Ланец на Спаднат продавници  бил основан и распространет на повеќе од 500 локации во Соединетите Држави пред да се разреди на околу 50 во средината на 2000-тите.

## Поврзано

* Список на видови крофни

## Наводи

## Надворешни врски

Категорија:Пржена храна
Категорија:Јадења од компир
Категорија:Крофни
Имарти

**Имарти** е слатко од Индија. Се прави со пржење на тесто од брашно од црн мунго грав  во кружен облик на цвет, а потоа се натопува во шеќерен сируп. Алтернативните имиња вклучуваат *Амити*, *Амрити*, *Емарти*, *Омрити*, *Јахангир* и *Џангири/Џаангири*. Ова јадење не треба да се меша со *[[џалеби]]*, кое е потенко и послатко од *Имарти*.

*Имарти* е популарно јадење за ифтар во Бангладеш. Бенрам во Џаунпур е најстарата преживеана продавница во која се продаваат *имарти*.

## Состојки
Амрити или Џангри се прави од сорти на црно грам брашно, исто така колоквијално наречено *урад дал* во Северна Индија, *џангри парапу* (леќа) или жангри црн грам во, Карнатака, Тамилнаду, Андра Прадеш, Телангана и други делови на индискиот потконтинент . За боја се додава шафран.
[мини| Амрити се пржи во [Колката|Калкута, Индија.]]

Податотека:Frying_Amriti_-_Dum_Dum_-_Kolkata_2012-04-22_2210.JPG|алт=Frying process| Процес на пржење
Податотека:Hot_n_Crisp_Jalebis.jpg|алт=After frying| По пржење


## Послужување
Во Индија, ова слатко се служи за време на оброкот, а исто така е популарно на свадби и фестивали. Особено, Џаунпур во Утар Прадеш е познат по своите имарти.  Се користи и со дахи - вид на урда.

## Порзано

* Список на индиски слатки и десерти
* Список на сорти на крофни

## Наводи

## Надворешни врски

Категорија:Крофни
Категорија:Индиска кујна
Категорија:Пакистанска кујна
Мандази

**Мандази** е форма на пржено тесто кое потекнува од брегот на Свахили. Познат е и како бофрот или пуф пуф во западноафриканските земји како Гана и Нигерија. Тоа е едно од главните јадења во кујната на народот Свахили кој го населува крајбрежниот регион на Кенија и Танзанија. Јадењето е популарно во регионот, бидејќи е погодно за правење, може да се јаде со речиси секоја храна или сосови или како ужина само по себе, а може да се зачува и повторно да се загрее за подоцнежна консумација.

## Карактеристики
Мандазите се слични на крофните, со повеќе сладок вкус кој може да се разликува со додавање на различни состојки. Сепак, тие се обично помалку слатки од американскиот стил на крофни и обично се служат без глазура или фил. Тие често се прават триаголни но најчесто се обликувани како кругови или овали. Зготвени, имаат мека текстура.

## Варијации
Понекогаш во мандазите се додава кокосово млеко за сладост.  Кога се додава кокосово млеко, мандазите најчесто се нарекуваат *махамри* или *мамри*. Мелени кикиритки и бадеми, меѓу другите состојки, може да се користат и за да се додаде различен вкус. Мандазите исто така најчесто се јадат со чај или свеж овошен сок или сами се јадат како закуски. Различни натопи, често со вкус на овошје, може да се користат за да се додадат различни вкусови.  Мандази може да се јадат и како десерт после оброк каде често се служат со шеќер во прав или цимет за да се додаде сладост.

## Поврзано

* Бење, слично пециво од Њу Орлеанс
* Пуф-пуф

## Наводи

Категорија:Крофни
Категорија:Леб
Категорија:Африканска кујна
Макхан Бада

***Макхан Бада*** е традиционален десерт со потекло од индискиот потконтинент. Познат е и како Балусаахи и е сличен на глазирана крофна во однос на состојките, но се разликува по текстура и вкус. *Макхан Бада,* исто така, наликува на Раџастанските Бати во однос на големината и подготовката, но повеќе наликува на Меду Вада во однос на формата. Во Јужна Индија слично печиво е познато како **бадуша**.

## Подготовка
Макхан бада се направени од многу рафинирано брашно и се пржат во прочистен путер, а потоа се потопуваат во шеќерен сируп.
Податотека:Balushahi.jpg|алт=Makhan Bada (also known as Balushahi)| Макхан Бада (исто така познат како Балушахи)

Податотека:Badusha.jpg|алт=Badusha from South India| Бадуша од Јужна Индија


## Поврзано

* Список на видови крофни
* Раџастанска кујна
* Пакистанска кујна
* Индиска кујна
* Индиски слатки

## Наводи

Категорија:Крофни
Категорија:Индиска кујна
Категорија:Пакистанска кујна
Адхирасам

Адхирасам или Атраса, е вид на индиска слатка, направена од ориз, нерафиниран шеќер, пречистен путер а понекогаш и кокос и зачини како кардамон, сусам, бибер и ѓумбир во прав.  Прженото тесто слично на крофна има долга историја на популарност во цивилизацијата Канада, Телугу, Махараштра, Чатисгар, Одиша и Тамил. По форма се слични на вадата, но не се солени и се јадат како слатко.

Атраса е популарна како понуда за роднините за време на фестивалите Дипвали и Ганеша Чатурти, и дома и во храмовите во Тамил Наду и Карнатака.


Податотека:Adhirasam_Picture.JPG|алт=Adhirasam| Адхирасам
Податотека:Aesthetic_Adhirasam.jpg|алт=Adhirasam| Адхирасам
Податотека:Athirasam_of_Salem.jpg|алт=Athirasam of Salem| Атирасам од Салем


## Поврзано

* Тамилска кујна
* Список на видови крофни

## Наводи

## Надворешни врски

* Рецепт на Foodista.com
Категорија:Индиска кујна
Категорија:Крофни
Катедрала Свети Стефан (Хвар)

**Свети Стефан** — римокатоличка катедрала во Хвар, на истоимениот остров, во Сплитско-далматинската жупанија во Хрватска.

## Местоположба
Катедралата Свети Стефан се наоѓа на источната страна на градскиот плоштад, на крајот на Пјача, каде што се спојуваат двата дела од градот. Изградена е на местото на христијанска црква од почетокот на 6 век и подоцна на бенедиктинскиот манастир Света Марија.

## Архитектура
Денешната катедрала претставува остаток од готска црква од 14 век. Нејзиниот амвон од 15 век, камените полиптиси на Свети Лука и Знамењето на Христос, како и доцното готско распетие се зачувани. Свети Стефан е прилично незабележителна трикорабна црква со камбанарија од 17 век и претставува хармонична синтеза на ренесансните, маниристичките и раните барокни стилови коишто се типични за далматинската архитектура од 15 и 16 век.

## Галерија

Податотека:St._Stephen's_Cathedral,_Hvar_02.jpg|алт=Cathedral’s facade| Надворешност на катедралата
Податотека:St._Stephen's_Cathedral,_Hvar_03.jpg|алт=View within old town| Поглед кон стариот дел на градот
Податотека:St._Stephen's_Cathedral,_Hvar_04.jpg|алт=Bell tower| Камбанарија
Податотека:St._Stephen's_Cathedral,_Hvar_05.jpg|алт=Cathedral’s Portal| Портата на катедралата
Податотека:St._Stephen's_Cathedral,_Hvar_06.jpg|алт=Cathedral’s side doors| Странични врати на катедралата


## Поврзано
* Хвар

## Наводи

Категорија:Католицизмот во Хрватска
Категорија:Врамена карта без назнака за OSM-однос на Википодатоците
Категорија:Далмација
ОУ „Битолски Конгрес“

**ОУ „Битолски Конгрес“** е име на разни основни училишта во Македонија наречени по академската конференција за стандардизирање на албанската азбука, Битолски конгрес. Може да се однесува на следниве училишта:
* ОУ „Битолски Конгрес“ - Лопате
* ОУ „Битолски Конгрес“ - Чаир
ОУ „Видое Подгорец“

**ОУ „Видое Подгорец“** е име на разни основни училишта во Македонија наречени по еден од најплодните македонски писатели Видое Подгорец. Може да се однесува на следниве училишта:
* ОУ „Видое Подгорец“ - Колешино
* ОУ „Видое Подгорец“ - Струмица
ОУ „Славејко Арсов“

**ОУ „Славејко Арсов“** е име на разни основни училишта во Македонија наречени по македонскиот револуционер и војвода Славејко Арсов. Може да се однесува на следниве училишта:
* ОУ „Славејко Арсов“ - Подмочани
* ОУ „Славејко Арсов“ - Штип
ОУ „Дитурија“

**ОУ „Дитурија“** е име на разни основни училишта во Македонија наречени по албанскиот збор „дитурија“ што означува **Знаење**. Може да се однесува на следниве училишта:

* ОУ „Дитурија“ - Липково
* ОУ „Дитурија“ - Сарај
* ОУ „Дитурија“ - Чифлик
* ОУ „Дитурија“ - Бањица
Пакетомат

мини| Пакетомат (автомат за испорака и испраќање пакети) од Италијанската пошта
**Пакетомат** или **автомат за пратки** — автоматски уред што го користат поштенските или превозните претпријатија за испорака или испраќање пратки.

Првично вакви механизми вовела Дојче пост во 2005 година под името *Packstation*. Главно претпријатие специјализирано за оваа услуга е полската InPost, која на механимот му го дала името *Paczkomat*, стопеница од поимите *paczka* (пакет) и *-mat*, наставка што се користи меѓународно за да означи автомат.

## Изглед и работа
мини| Пакетомат на InPost во Полска
Уредот има изглед на киоск со шкафче со неколку метални кутии во повеќе редови што може директно да ги отвори примачот на пакетот користејќи бројна шифра или скенирање на QR-код испратен до него преку СМС, е-пошта или преку посебна апликација за мобилни уреди. Истиот автомат може да овозможи испраќање на пакети, во тој случај испаќачот ќе ја остави пратката во еден од преградоците за да може да ја подигне курир. На овој начин курирот нема да мора да доставува пакети од врата до врата или да контактира со различните примачи со очигледна заштеда во време и гориво. Понатаму, автоматот може да работи 24 часа секој ден, овозможувајќи му на примачот/испраќачот да одлучи за најпогодното време за земање или испраќање на пакетот.

## Раширеност
Слични системи постоеле од раните 2000-ти, но значително зголемување на потребата за овие киосци се јавило со пандемијата COVID-19.

## Пакетомати во Македонија
Во Македонија услугата за достава/испраќање пратки преку пакетомати првично ја воведе „Карго експрес“ од Битола која на почетокот поставила 7 пакетомати во Скопје и 1 во Битола.

Како и во полскиот случај и овде претпријатието го воведува поимот „пакетомат“ по истите начела - стопеница од „пакет“ и наставката „мат“ (наставка за автомат).

## Наводи

## Поврзано
* Поштенска услуга

Категорија:Пошта
Категорија:Неологизми од 21 век
Категорија:Зборови што ги нема во ТРМЈ
Фото сојуз на Македонија

**Фото сојуз на Македонија** (кратенка: **ФСМ**) — еден од водечките сојузи за уметничка фотографија во Македонија. Членството во Сојузот е достапно преку фото-клубови или како независен автор.

### Историја и придонес

Основан е во 1946 година како Фото-кино сојуз на Македонија, дел од организацијата „Народна Техника“. Првичната цел била унапредување на фотографијата и филмот, како и развој на фотографската и кино техниката. Во 1970-тите години, Фото сојузот се одделил како независна организација поради порастот на бројот на фото клубови. Од 1995 година, ФСМ е оперативен член на Меѓународната федерација за уметничка фотографија (ФИАП).

ФСМ одигра значајна улога во трансформацијата на фотографијата во Македонија од техничка дисциплина во призната уметничка форма. Преку своите членови и клубови, ФСМ има значајни успеси на меѓународни изложби под FIAP патронат.

### Годишни активности

Една од главните активности на ФСМ е годишната изложба - натпревар наречена „Денови на македонската фотографија“. Овој настан ги собира членовите на ФСМ од целата земја, кои ги презентираат своите најдобри дела и се натпреваруваат за признанија и награди.

### Членство и бенефиции

Членството е отворено за фото-клубови, фото-групи, или независни автори. Членовите добиваат пристап до:
* Меѓународни изложби и конкурси,
* Можност за добивање меѓународни и национални звања,
* Учество на семинари и обуки,
* Користење на ресурси на Сојузот.

Секој член има обврска да го почитува Статутот на ФСМ и да придонесува за развој на фотографијата во својата средина.

### Звања во ФСМ

Фото сојузот на Македонија ги доделува следните видови на звања:

* Почесни звања (почесен член на ФСМ и почесен член на фото-клубот)
* Заслужни звања (заслужен член на ФСМ и заслужен член на фото-клубот)
* Стручни звања (Инструктор во ФСМ)
* Изложувачки звања (Фотограф III класа во ФСМ; Фотограф II класа во ФСМ; Фотограф I класа во ФСМ; Кандидат мајстор на фотографијата во ФСМ и Мајстор на фотографија во ФСМ (МФ ФСМ)

Овие звања се доделуваат на членовите на ФСМ за постигнати резултати значајни во работата на ФСМ, за работа на стручно и на естетско поле и за успеси во пропагирање на фотографијата.

## Наводи

## Надворешни врски
* Фото сојуз на Македонија

Категорија:Фотографски организации
Кашмир (волна)

мини| Кашмирски шал|204x204пкс
**Кашмир** е име за волна од кашмирска коза, високо ценет во текстилната индустрија. Се користи пофиното и помеко подвлакно, така што горниот слој на влакна, кои се поостри и со послаб квалитет, мора прво да се отстранат. 

Кашмирот спаѓа во квалитетни, меки влакна. Облеките направени од него се исклучително топли. Особено популарни се шаловите од кашмир. Кашмирската волна е една од најлуксузните и најскапите природни ткаенини, а поради своите корисни и естетски својства е еден од најбараните материјали. Производите од кашмирска волна се многу нежни, меки, пријатни на допир и носење. Џемперите од кашмир многу подобро загреваат од џемперите со слична дебелина, изработени од овча волна. Облеката од кашмир ја задржува својата форма, не се растега, не ја менува бојата при перење и со соодветна грижа може да трае многу години.  

Најголеми светски производители на кашмир се Кина, Монголија, Индија, Пакистан, Иран, Авганистан, Турција и земјите од Централна Азија.
мини| Пашмина кози, Ладах, Индија|175x175пкс

## Поврзано

* Волна
* Мохер

## Наводи

Категорија:Влакна
Категорија:Текстилни материјали
Мохер

мини| Мохер волна|230x230пкс
**Мохер** е влакно од ангорска коза и е еден од најстарите текстилни материјали. Влакното е долго е од 12 до 15 см и е обично со бела боја. Во однос на хемискиот состав, мохерот е многу сличен на овчата волна, но има многу посјајна површина. Станува збор за многу силни и еластични влакна, кои лесно се бојат. Се користи за изработка на џемпери, капи, одела, чорапи, теписи и сл.

Една ангорска коза произведува 5-8 кг мохер годишно. Мохер со повисок квалитет се добива од помлади кози и јариња. Најголеми светски производители на мохер се Турција, САД и Јужна Африка.

## Наводи


## Поврзано

* Волна
Категорија:Природни материјали
Категорија:Текстилни материјали
Баиду

мини|318x318пкс|Седиште на Баиду
**Баиду, Inc.** ( , што значи: „сто пати“) е кинеска мултинационална технолошка компанија специјализирана за услуги и производи поврзани со Интернет и вештачка интелигенција (АИ), со седиште во Пекинг, округ Хаидјан.

Таа е една од најголемите компании за вештачка интелигенција и интернет во светот. Велепоседничкото друштво на групата е основана на Кајманските Острови. Баиду бил основан од Робин Ли и Ерик Ксу во јануари 2000 година.

Пребарувачот Баиду моментално е четврт најголем пребарувач на ранг листата на Alexa интернет.

Baidu потекнува од RankDex, претходниот пребарувач развиен од Робин Ли во 1996 година пред да го основа Baidu во 2000 година.

Баиду нуди различни услуги, вклучувајќи кинески пребарувач, како и услуга за навигација наречена Baidu Maps. Баиду нуди околу 57 услуги за пребарување и заедници, како што се Baidu Baike (онлајн енциклопедија), Baidu Wangpan (услуга за складирање на облак) и Baidu Tieba (форум за дискусија базирана на клучни зборови).

Глобалната деловна единица на Баиду (GBU) е одговорна за меѓународните производи и услуги на компанијата Баиду за пазари надвор од Кина. Портфолиото на производи на компанијата Баиду GBU вклучува апликации за тастатура Simeji и Facemoji Keyboard, платформа за препораки за содржини popIn, мрежа за проширена реалност OmniAR, јапонски паметен проектор popIn Aladdin и рекламна платформа MediaGo, која е фокусирана на кинески огласувачи кои сакаат да допрат до корисници во странство.

во 2017 година компанијата Баиду GBU влезе во партнерство со Snap Inc. да служи како официјален препродавач на реклами на Snapchat во Кина, Јужна Кореја, Јапонија и Сингапур. Партнерството било продолжено во 2019 година.

Во 2018 година компанијата Баиду продаде дел од својот бизнис во странство на „Global DU business“, кој разви голем број корисни апликации, вклучувајќи ES File Explorer, DU Caller, Mobojoy, Photo Wonder, DU Recorder итн. Оваа компанија сега работи независно од Баиду под името DO Global. Baidu е вториот најголем пребарувач во светот и имал 76,05% пазарен удел на кинескиот пазар на пребарувачи. Во декември 2007 година Баиду стана првата кинеска компанија вклучена во индексот NASDAQ-100. Од мај 2018 година пазарната капитализација на Баиду се зголеми на 99 милијарди американски долари. Во октомври 2018 год. Баиду стана првата кинеска фирма која се приклучи на американскиот конзорциум за компјутерска етика  Partnership on AI со седиште во САД.

## Наводи

Категорија:Пребарувачи
Категорија:Статии со текст на кинески
Кленат

***Кленат***, ***клејнур***, ***клена***, ***клејне***, ***клеина***, ***клејна***и ***фатигман*** се сите имиња за пржено печиво вообичаено во нордиските земји, како и во остатокот од Европа и САД. Во блиските земји (како што е Литванија, се наоѓа под името *жагарелиа* или во Латвија под името *жагарни* или *закуши* зависи од регионот) и источноевропските земји (како Романија под името *минциунеле* или Русија, под името *крепли*). Името е поврзано со *klen*, шведскиот термин за „слаб“,  но првично е од долногерманско потекло, што може да укаже дека пецивото првично било германско. Се прави од сплескано тесто исечено на мали трапезоиди. Се сече процеп на средина и потоа се провлекува еден или двата краја низ процепот за да се формира „јазол“. Клејната потоа се пржи во масло или друг вид на маснотии. Може да се попрска со шеќер во прав и цимет.

Во Скандинавија, кленат традиционално се јаде околу Божиќ, најчесто во јужните делови на Шведска и Исланд, Норвешка, Фарските Острови, Гренланд и Данска, балтичките држави, како и Северна Германија. Може да се попрскаат со шеќер. Исландскиот *Клајнур* е многу вообичаено секојдневно пециво, се продава во пекари и продавници низ целата земја и се јаде обичен. 

Кленат се слични на американскиот кралер.

## Историја
Кленат се стар тип на пециво и се споменуваат во Данска уште во 14 век и се појавуваат во данските и исландските готвачи во 18 век и 19 век. Тие се споменуваат и во една шведска песна на Ана Марија Ленгрен од 1800 година, наречена *Посета на грофицата*. Во песната, грофицата е поканета на вечера во домот на еден свештеник, каде што и се служи кленат како дел од предјадењето. Кленетер често се појавува и во Божиќните приказни на познатата шведска писателка Селма Лагерлоф, добитничка на Нобеловата награда за литература во 1909 година.

## Поврзано

* Список на видови крофни

## Наводи

## Надворешни врски

Категорија:Божиќна кујна
Категорија:Крофни
Категорија:Скандинавска кујна
Куксистер

**Куксистер** е традиционално Јужноафриканско слатко направено од пржено тесто посипано со сируп или мед. Постои, исто така, верзија на јадењето од Кејп Малеј, што е пржена топка од тесто, валкана во исушен кокос наречена **кусистер**. Името потекнува од холандскиот збор „коек“, што генерално значи слатко од пченично брашно.

Куксистер се подготвуваат со пржење на плетени ленти од тесто во масло, а потоа топлото пржено тесто се потопува во ладен шеќерен сируп. Куксистер имаат златна крцкава кора и центар на течен сируп, се многу лепливи и слатки и имаат вкус на мед.

Споменик на куксистер во африканската заедница Оранија алудира на традицијата во ЈАР да ги печат за да се соберат средства за изградба на цркви и училишта.
Податотека:Koeksisters_shop_CT.jpg|алт=A shop specialising in the production and sale of koeksisters in Cape Town.| Продавница специјализирана за производство и продажба на куксистер во Кејптаун.
Податотека:Orania_Koeksuster_Sculpture_(4659267641)_(2).jpg|алт=Koeksister Monument in Orania| Куксистер споменик во Оранија


## Поврзано

* Список на африкански јадења
* Список на сорти на крофни

## Наводи

Категорија:Крофни
Категорија:Јужноафриканска кујна
Ненасловена

**„Ненасловена“** — стихозбирка на македонскиот поет Анте Поповски, првобитно објавена во 1988 година од издавачката куќа „Мисла“.

## Содржина
Збирката ги содржи следниве песни: „Врвои“, „Дрво што крвари“, „Во мислите дом“, „Запис на ковачот“, „Камено око“, „Орлица, орница, ортома“, „Есенска за нас двајцата“, „Лековита“, „Пустина“, „Точна дијагноза“, „Епитаф“, „Запис“, „Одново во Солун“, „Второто создавање и, конечно“, „Барам едно место“, „Свештен страв“, „Аналогии“, „Недостижност“, „Пресушено море“, „Кога би се случило тоа“, „Палимпсести“, „Одговор“, „Вечерно“, „Залудност“, „На разделба, пред да се вратиш сво својата татковина“, „Јидиш — молитва“, „Антигона“, „Вероломно писмо“, „Автономност“, „Епитаф на монах Теодор от Гари“, „Ќе чекам“, „Алелуја“, „Сенката на синоокиот младич“, „Каменот на Жан Русло“, „Копнеж“, „Кон моите врсници“, „Запис“, „Откривање на огниште в планина“, „Црно оро“, „Црниот ангел“, „Довикувања“, „Споменик“, „По потопот“, „Еден осамен човек“, „Река“, „Се сеќавам јас на таа птица“, „Сеќавање“, „Камена приказна“, „Два камени столба“, „Шетајќи по брегот на Егејското Море“, „Волкот“, „Патувајќи со Фенг по Македонија“, „Монахот од Кучевиште што создава ружи“, „Споменот на пустината“, „Кустос“, „Заробеник“, „Песна за девојката“, „Вечности“, „Разговор меѓу Павлов и Шагал“, „Таа“, „Повелба на Александар Македонски“, „Темистокле“, „Археологија“, „Сабота“, „Попладне“, „На плажа“, „Што е добра таа птица...“, „Две кошули“, „Скаменување“, „Прво ходочастие“, „Светлина“, „Вест“, „Анкета“, „Компаративна алгебра“, „Тоа е таа птица“, „Невиност“, „Пустиножител Јон“, „Каменот што го одминувате“, „Приземна астрологија“, „Прослава. Свечености“, „Лов“, „Псалм 2“ и „Псалм 3“.

## Осврт кон делото
Според, Слободан Мицковиќ, песните во „Ненасловена“ се врзуваат за секојдневни нешта, не се стремат кон атракција во изразот и немаат потреба од украси, туку поетскиот израз се стреми кон наједноставната форма. Во песните е присутно долготрајното одбирање на мотивот, минуциозното градење на поетското стојалиште кон тематскиот опфат на песната така што избликот на магистралната идеја доаѓа природно и ненаметнато. Тоа не е наравоучение, ниту сублимирање на целата песна во порака, туку кажување што го промислил самиот материјал на песната, а како посредник се јавува поетот. Корените на тој пристап, Мицковиќ ги посочува во циклусот „Косачи“ од збирката „Вардар“ (1958), односно смета дека со оваа книга поетот се вратил на патот кој го заодил триесет години претходно.

## Наводи

Категорија:Дела на Анте Поповски
Категорија:Изданија на Мисла
Категорија:Книги од 1988 година
Категорија:Појавено во 1988 година во Македонија
Категорија:Македонски дела од 1988 година
Категорија:Македонски стихозбирки